Copilul are opt ani, iar incidentul s-a petrecut în zona Copou din Iaşi

Câţiva trecători au solicitat ajutorul medicilor după ce un copil de aproximativ 8 ani ar fi fost muşcat de câini. La faţă locului a intervenit un echipaj de ambulanţă care a acordat fetiţei primul ajutor.

Fetiţa plecase la un magazin din zona Super Copou, iar când s-a întors spre casă doi câini au atacat-o.

Fratele ei spune că micuţa s-a prăbuşit în curte, fiind plină de sânge şi având muşcături în zona ochiului şi a arcadei. A fost preluată de un echipaj de ambulanţă al SAJ Iaşi şi transportată la spital pentru îngrijiri.

Tot astăzi un copil din Teghirghiol a fost muşcat de un câine maidanez, micuţul ajungând la spital cu multiple răni.